ফগহর্ন লেগহর্ন
ফগহর্ন লেগহর্ন বৃহদাকৃতির পূর্নবয়স্ক মোরগ বিশেষ। এটি "রবার্ট ম্যাককিমসন" নির্মিত একটি কার্টুন চরিত্র যার প্রথম আবির্ভাব হয় ১৯৪৬ সনে, হেনরি হক ফিল্ম নামের একটি বিনোদন কোম্পানির "ওয়াকি টকি হকি" নামক কার্টুন এনিমেশনের মাধ্যমে। এর ২৯টি কার্টুনের সমস্তই পরিচালনা করেছিলেন ম্যাককিমসন। এর কন্ঠ দিয়েছেন "মেল ব্ল্যাংক"। পরবর্তিতে ওয়ার্নার ব্রস এর কার্টুন সমুহে এর নিয়মিত উপস্থাপন হয়। এর বন্ধু "মিস প্রিসি" যার "এগহেড জুনিয়র" নামে একটি ছেলে আছে এবং প্রতিপক্ষ হিসেবে সবচেয়ে বেশি থাকে "বার্নইয়ার্ড ডগ" নামে একটি কুকুর।